- Дун какдаса вуссинегIан чIаго-гIатIго рукIа, - ян махсароги гьабун гьев ана мажгиталде, хъата-масан рахъун нижги лъугьана, унго-унгоял бусурбаби гIадин, какил парз тIобитIизе. Дун лъугьана гIатIал хинкIал гьаризе, эбелги Муиги рукIана харбида, талихI ккана рокъоса бакъвараб гьан тIагIун букIинчIолъи. Дир эбелалъухъа бажаричIо къватIисан рагIарал харбазул ритIухълъи гьелдаса бахчун чIезе, хъантIун гьелъул бадиеги ялагьун гьалъ цIехана: